סוני אקספריה Z2

Sony Xperia Z2 הוא טלפון חכם מתוצרת סוני המיועד עבור השוק הגבוה.

הוא משמש כיורשו של Sony Xperia Z1, וכקודמו הוא מוגן בפני מים ואבק עם תקני ה- וה-. הטלפון מציע יכולת הקלטה של קטעי וידאו באיכות 4K, בקצב של 30 פריימים לשנייה.

ה-Xperia Z2 נחשף לצד Sony Xperia Z2 Tablet במהלך תערוכת MWC 2014 שנערכה בברצלונה, ספרד, בתאריך ה-24 בפברואר 2014. ההשקה ברחבי העולם החלה בחודש מרץ, והסתיימה בחודש יוני של אותה שנה.

תכונות

חומרה ועיצוב 
הפלאפון מגיע עם אותה מסגרת האלומיניום כקודמו. הוא כולל גם זכוכית מחוסמת בחלק הקדמי והאחורי עם לחצן הכיבוי וההדלקה מצד ימין, שמיוצר מאלומיניום.
ה-Z2 כולל מסך בטכנולוגיות LCD IPS המשתמש בטכנולוגיה חדשה מבית סוני הנקראת Triluminos, בגודל 5.2 אינץ' עם רזולוציה של 1920X1080, היוצרת צפיפות פיקסלים של 424. יש לו מצלמת 20.7 מגה פיקסל עם חיישן גדול בגודל 1/2.3 הכוללת את עדשת ה-G מבית סוני ומעבד התמונה BIONZ לנייד ו-RS Exmor לשיפור החיישן בנייד. המצלמה מסוגלת להקליט וידאו ב-HDR וברזולוציית 4K. הוא כולל גם מצלמה קדמית ברזולוציית 2.2 מגה פיקסל.

בצד המעבד וערכת-השבבים, המכשיר כולל את ערכת השבבים ה-Snapdragon 801 (שיפור שאינו משמעותי ממערכת-השבבים ה-Snapdragon 800 שב-Xperia Z1), שמכילה מעבד מרובע ליבות Krait 400 במהירות 2.3GHz ומאיץ גרפי Adreno 330 במהירות 550MHz. ה-Z2 כולל זיכרון RAM בנפח 3GB וזיכרון פנימי בנפח 16GB, הניתן להרחבה עד 128GB באמצעות כרטיס Micro-SD. ה-Z2 קל יותר וגם דק יותר מקודמו, כאשר משקלו של ה-Z2 הוא כ-163 גרם ועובי של 8.2 מילימטר. ה-Z2 תומך בקישוריות: NFC, 4.0 Bluetooth, DLNA ורדיו FM, באמצעות אוזניות. המכשיר כולל רמקולי סטריאו. הוא כולל עמידות במים ואבק בתקני  ו-.

תוכנה 
ה-Z2 כולל את מערכת ההפעלה אנדרואיד בגרסת 4.4 ("קיטקט") עם ממשק מותאם מבית סוני, הכולל כמה תוספות, כמו: ווקמן (יישום מוזיקה), אלבום (יישום תמונות) ועוד. המכשיר כולל יישומים מבית Google, כגון: Chrome, Gmail ו-Youtube.

קישורים חיצוניים

 

מכשירי טלפון חכמים
מכשירים שהושקו ב-2014
אקספריה Z2